Mitte sarvedaga, aga selline, kuhu asju sisse pannakse. Nimelt  käisime tütrega poodlemas, vaja uut kampsunit. Vaatasime-vaatasime lasteosakonnas, midagi sobivat silma ei hakanud, tüdrukul kiskus nägu juba mossi. Nihkusin tasapisi naiste poolele ja ennäe - kohe märkasin sobivat roosat kampsikut, pikkade varrukate ja kapuutsiga! Tõdrukule üldiselt roosad värgid meeldivad, aga siis hakkas ajama, et varrukad on liiga pikad. Aga mina juba teadsin! Vaata laps, ütlen, ma olen filmis näinud, et moodsad tsikid käivadki niimoodi, et varrukad on üle sõrmeotste ja üks õlg on  paljas.  Siis jäi rahule ja sobis see kampsik suuruselt kah. Mulle üldse meeldib naisinimestele asju osta ja miskipärast neile minu ostetu sobib kah;) Teine mure oli ka - jõulusokk, see sarvedeta, olevat liigsest sissepanemisest ja väljavõtmisest ära kulunud;) Jälle tükk aega otsisime, siis leidis tüdruk sobiva, küll vanast ja väsinust väiksema, aga vähemalt sama ilusa.  Peabki minema sokki toitma:)